Jutta Leerdam

| Mitalit | Mitalit | Mitalit |  |
| --- | --- | --- | --- |
|  Jutta Leerdam vuonna 2019. |  Jutta Leerdam vuonna 2019. |  Jutta Leerdam vuonna 2019. |  |
Maa:  Alankomaat
Naisten pikaluistelu
|  Olympialaiset  |  Olympialaiset  |  Olympialaiset  |  |
|  Hopeaa | Peking 2022 | 1 000 m |  |
| Sprinttereiden MM-kilpailut  | Sprinttereiden MM-kilpailut  | Sprinttereiden MM-kilpailut  |  |
|  Kultaa | Hamar 2022 | sprinttipisteet |  |
|  Kultaa | Hamar 2022 | joukkuesprintti |  |
|  Pronssia | Inzell 2024 | sprinttipisteet |  |
| Matkakohtaiset MM-kilpailut  | Matkakohtaiset MM-kilpailut  | Matkakohtaiset MM-kilpailut  |  |
|  Kultaa | Inzell 2019 | joukkuesprintti |  |
|  Kultaa | Salt Lake City 2020 | 1 000 m |  |
|  Kultaa | Salt Lake City 2020 | joukkuesprintti |  |
|  Kultaa | Heerenveen 2023 | 1 000 m |  |
|  Kultaa | Hamar 2025 | joukkuesprintti |  |
|  Hopeaa | Heerenveen 2021 | 1 000 m |  |
|  Hopeaa | Hamar 2025 | 500 m |  |
|  Pronssia | Heerenveen 2023 | 500 m |  |
|  Pronssia | Calgary 2024 | 1 000 m |  |
|  Pronssia | Hamar 2025 | 1 000 m |  |
| EM-kilpailut  | EM-kilpailut  | EM-kilpailut  |  |
|  Kultaa | Heerenveen 2020 | 1 000 m |  |
|  Kultaa | Heerenveen 2021 | sprinttipisteet |  |
|  Kultaa | Heerenveen 2022 | 1 000 m |  |
|  Kultaa | Hamar 2023 | sprinttipisteet |  |
|  Kultaa | Heerenveen 2024 | 1 000 m |  |
|  Kultaa | Heerenveen 2025 | sprinttipisteet |  |
|  Hopeaa | Heerenveen 2024 | 500 m |  |
Jutta Leerdam (s. 30. joulukuuta 1998) on alankomaalainen pikaluistelun olympiamitalisti ja maailmanmestari.
Leerdam voitti nuorten maailmanmestaruuskilpailuissa neljä kultamitalia, joista kaksi tuli henkilökohtaisilta matkoilta. Aikuisten arvokilpailuihin hän osallistui ensimmäisen kerran vuonna 2019. Tuolloin hän sijoittui Euroopan-mestaruuskilpailuissa sprintterien yhteispisteissä neljänneksi. Matkakohtaisissa MM-kilpailuissa hän voitti kultaa joukkuesprintissä sekä sijoittui 1 000 metrillä viidenneksi ja 500 metrillä 16:nneksi. Sprintterien MM-kilpailuissa hän sijoittui yhteispisteissä kymmenenneksi. Vuonna 2020 hän voitti 1 000 metrillä Euroopan-mestaruuden ajalla 1.13,67. Salt Lake Cityn MM-kilpailuissa hän voitti kultaa 1 000 metrillä ajalla 1.11,84 ja joukkuesprintissä Femke Kokin ja Letitia de Jongin kanssa maailmanennätysajalla 1.24,02 sekä sijoittui 500 metrillä kahdeksanneksi. Sprintterien MM-kilpailuissa hän sijoittui yhteispisteissä viidenneksi.
Vuonna 2021 Leerdam voitti sprintterien Euroopan-mestaruuden. Heerenveenin MM-kilpailuissa hän saavutti 1 000 metrillä hopeaa ajalla 1.14,67 ja sijoittui 500 metrillä neljänneksi. Vuonna 2022 hän voitti 1 000 metrillä Euroopan-mestaruuden ajalla 1.13,60 ja voitti hopealle sijoittuneen Femke Kokin 1,20 sekunnilla. Pekingin olympialaisissa hän saavutti hopeaa 1 000 metrillä ajalla 1.13,83 hävittyään Japanin Miho Takagille 0,64 sekuntia ja sijoittui 500 metrillä viidenneksi ajalla 37,34. Hän voitti samalla kaudella sprinttiottelun ja joukkuesprintin maailmanmestaruudet. Vuonna 2023 hän voitti sprintterien Euroopan-mestaruuden. Matkakohtaisissa MM-kilpailuissa hän saavutti kultaa 1 000 metrillä ajalla 1.13,03 ja pronssia 500 metrillä ajalla 37,54 ja oli 1 500 metrillä seitsemäs. Vuonna 2024 hän voitti Euroopan-mestaruuden 1 000 metrillä ajalla 1.14,45 ja sai 500 metrillä EM-hopeaa. Saman vuoden Calgaryn MM-kilpailuissa hän saavutti pronssia 1 000 metrillä ja oli kuudes 500 metrillä. Inzellin MM-sprinttikilpailussa hän sai pronssia. Hän voitti sprinttiottelun Euroopan-mestaruuden jälleen 2025. Saman vuoden matkakohtaisissa MM-kilpailuissa hän saavutti kultaa joukkuesprintissä, hopeaa 500 metrillä ja pronssia 1 000 metrillä.
Leerdam voitti 1 000 metrin maailmancupin kokonaiskilpailun kaudella 2022–2023. 500 metrin cupissa hän oli samalla kaudella toinen. Hän on saavuttanut kauden 2024–2025 loppuun mennessä maailmancupissa 12 osakilpailuvoittoa, kahdeksan kakkossijaa ja kuusi kolmossijaa.